โรงละครแห่งความปลอดภัย

โรงละครแห่งความปลอดภัย () คือแนวทางการบังคับใช้มาตรการรักษาความปลอดภัยที่ให้ความรู้สึกว่ามีมาตรการรักษาความปลอดภัยที่รัดกุมขึ้น แต่ในความจริงแล้วกลับปฏิบัติจริงเพียงเล็กน้อยหรือแทบจะไม่ปฏิบัติตามมาตรการดังกล่าวอย่างแท้จริงเลย  คำนี้ถูกคิดค้นครั้งแรกโดยบรูซ ชไนเออร์ (Bruce Schneier) สำหรับใช้ในผลงานหนังสือของเขาที่ชื่อ Beyond Fear และต่อมาก็ถูกนำไปใช้อย่างกว้างขวางโดยสื่อและในสาธารณะ โดยเฉพาะในประเด็นที่เกี่ยวกับหน่วยงานความปลอดภัยด้านการขนส่งของสหรัฐอเมริกา

มาตรการที่ถูกวิพากษ์วิจารณ์ว่าเป็นโรงละครแห่งความปลอดภัยได้แก่มาตรการรักษาความปลอดภัยในท่าอากาศยานหรือสนามบิน นโยบายการตรวจค้นตัวบุคคลโดยไม่มีหมายจับ (stop-and-frisk) ในระบบขนส่งสาธารณะ และนโยบายที่ให้ใช้ถุงแบบโปร่งใสในสถานที่จัดการแข่งขันกีฬา

อ้างอิง

หมวดหมู่:ความปลอดภัยการบิน
หมวดหมู่:โครงสร้างพื้นฐานของท่าอากาศยาน
หมวดหมู่:การเสแสร้ง